Палац «чыгуначнікаў». Чаму матч «Цмокаў» з «Лакаматывам» заслугоўвае ўвагі - Rock the Tsmok - Блоги - BY.Tribuna.com\n8 января 2015, 15:48\nПалац «чыгуначнікаў». Чаму матч «Цмокаў» з «Лакаматывам» заслугоўвае ўвагі\n10 студзеня а 15.00 «Цмокі-Мінск» правядуць першую сустрэчу ў новым каляндарным годзе. На паркеце Мінск-Арэны «драконы» прымуць грозны «Лакаматыў-Кубань». Узровень суперніка, сустрэча выпускнікоў, эмоцыі Грышчука, візіт амаль зоркі НБА – сярод прычын, па якіх варта наведаць сталічны спарткомплекс суботнім днём.\nСёлетні «Лакаматыў» – не той клуб, які спыняўся ў кроку ад чвэрцьфіналу Еўралігі і ледзь не выбіваў ЦСКА з плэй-оф лігі ВТБ. Аднак і пасля маштабных кадравых пертурбацый, а таксама змены галоўнага трэнера, краснадарцы ідуць упэўненай хадой па еўрапейскіх прасторах. У прыватнасці, у Еўракубку падапечныя Сяргея Базарэвіча атрымалі 11 вікторый у 11 паядынках. У «банкаўскім» жа турніры справы складваюцца не так ідэальна. Але «чыгуначнікі» па-ранейшаму з’яўляюцца адзіным калектывам, які паклаў на лапаткі «армейцаў» у бягучым розыгрышы, – і, несумненна, адным з наймацнейшых клубаў, які Мінск-Арэна ўбачыць у найбліжэйшай будучыні.\nТым не менш, загадзя складваць зброю перад знакамітым апанентам «Цмокам» не варта. Бо яшчэ ў першым крузе «банкаўскага» турніру краснадарцы развеялі міф аб непаражальнасці. Тады яны пацярпелі пяць паражэнняў. Прычым у якасці крыўднікаў выступалі не толькі гранды мясцовага разліву накшталт «Хімак» і «Ніжняга Ноўгарада», але і «Байзанс» з «Аўтадорам» – далёка не самыя грозныя дружыны.\nАмаль зорка НБА\nЧасам прадказаць будучыню таго ці іншага гульца ў НБА не лягчэй, чым сарваць куш у мінскім казіно. Бо нават адораныя хлопцы, якія валодаюць неабходным задаткамі для поспеху, нярэдка згінаюцца пад шалёнай канкурэнцыяй – і знаходзіцца на абочыне наймацнейшай лігі свету. Пасля чаго, стаміўшыся чакаць шанцу, адпраўляюцца за мяжу. Так здарылася і з Энтані Рэндальфам, якога ў свой час выбралі пад 14-м пікам драфта. Прычым гаворка ідзе пра «кірмаш талентаў» 2008 года, у якім склады клубаў асацыяцыі папоўнілі Дэрык Роўз і Расэл Уэстбрук, Кевін Лаў і браты Лопэсы, Эрык Гордан і Рой Хіберт, Нікаля Бацюм і Даніла Галінары. Карацей кажучы, вельмі цікавыя выканаўцы.\nНапярэдадні ж таго драфта Рэндальфа рэкламавалі як «міні-Гарнэта». Іншымі словамі: цяжкага форварда новага пакалення, здольнага не толькі пхацца пад кольцам, але і дзейнічаць у адцяжцы, выступаць у ролі распасоўшчыка або адзначацца з сярэдняй дыстанцыі. Тады здавалася, што «Голден Стэйт» дастаўся залаты актыў. Аднак трэнерскі недавер, перыядычныя траўмы і праблемы з вызначэннем амплуа не далі магчымасці Рэндальфу замацавацца ні ва «Уорыёрз», ні ў «Нікс», ні ў «Тымбервулвз», ні ў «Нагетс». А пасля таго, як мінулым летам Энтані абмянялі двойчы (!) за пару тыдняў, цярпенне гульца лопнула. Ён перавёз свае таленты ў Краснадар, а ў бліжэйшую суботу паўстане перад мінскімі заўзятарамі, якія раней маглі назіраць за ім толькі на экране манітора або тэлевізара.\nФорвард горшай каманды ў гісторыі\nНе затрымаўся ў НБА і цяперашні аднаклубнік Рэндальфа – Дэрык Браўн. Нават нягледзячы на тое, што ў апошні год у лізе ён дэманстраваў нядрэнную статыстыку: 17 разоў выйшаў у стартавай пяцёрцы, набіраў больш васьмі ачкоў за матч, рэалізоўваў больш паловы спроб з гульні. Магчыма, дадзеныя лічбы і прыцягнулі б новага пакупніка, калі б не адно «але»: у тым першынстве Браўн выступаў у «Шарлот», якая атрымала ўсяго сем вікторый і афіцыйна стала горшым клубам у гісторыі асацыяцыі. Для збавення ж ад праклёну Браўн адправіўся далей, падпісаўшы кантракт з «Лока». Дзе пазбавіўся ад былых дэманаў і менталітэту няўдачніка, адразу стаўшы адным з лідараў клуба – і знаходзячыся ў гэтай якасці да сённяшняга дня.\nДарэчы, візіт у Мінск прадуглежвае для Браўна сустрэчу са старым знаёмым. Гаворка пра амерыканскага плэймэйкера «Цмокаў» Стэнлі Барэла, з якім Дэрык на працягу трох гадоў выступаў за каледж «Хаўер». У спартыўным жа свеце сутыкненне былых братоў па зброі мала чым адрозніваецца ад сустрэчы выпускнікоў у танным рэстаране – і ператвараецца ў спаборніцтва «хто лепш уладкаваўся ў жыцці». Толькі на змену хвальбе заробкам або бюстам жонкі прыходзіць імкненне правесці лепшы матч сезона.\nДля гэтага ў Барэла маецца і яшчэ адзін матыватар – галоўны трэнер «драконаў» Ігар Грышчук. Не прайшло і двух месяцаў з таго часу, як галоўкам узначаліў «Цмокаў», але і за такі малы тэрмін ён зарэкамендаваў сябе не толькі як сапраўдны спецыяліст, але і як адзін з найбольш эмацыйных трэнераў у беларускім спорце, які развенчвае міф пра ўсюдыісную «памяркоўнасць». Часткова азнаёміцца з манерай паводзінаў настаўніка вы можаце тут. Аднак, несумненна, ні адна фатаграфія не перадасць уражанні ад назірання за «коўчам» на свае вочы.\nТой жа, хто не жадае бачыць эмацыйныя тырады Грышчука падчас перапынкаў, можа пераключыцца на іншыя рэчы. У прыватнасці, паназіраць за танцамі групы падтрымкі, якая лёгка дасць фору большасці канкурэнтаў з лігі ВТБ, ці ж звярнуць увагу на мясцовага маскота, які нічым не саступае калеге з мінскага «Дынама».\n«Цмокі» паўдзельнічалі ў турніры па NBA 2k15 1\n24 октября 2015, 15:28\nЗ першых рук: «Цмокі» на Еўрабаскеце\n18 сентября 2015, 18:33\n«Цмокi-Мiнск» запрашаюць у «Дрымлэнд» на дабрачынную акцыю «4 стыхіі Цмока» 2\n14 августа 2015, 05:52\nАпошняя частка. Чаму варта наведаць матч «Цмокаў» з УНІКСам 3\n18 апреля 2015, 12:12\nМінскія «Цмокі» перамаглі ў розыгрышы Еўрапейскай юнацкай баскетбольнай лігі 1\n13 апреля 2015, 22:34\nСербскі падарунак 1\n11 апреля 2015, 22:47\nЗорапад. Чаму варта наведаць матч «Цмокаў» з ЦСКА\n10 апреля 2015, 14:48\nВкус победы. Цмокі добывают четвертую домашнюю победу подряд\n9 апреля 2015, 23:50


«Была б Лукашэнкі воля, замкнуў бы межы, як у Паўночнай Карэі...»\n27 красавік 2015, 12:43\nХто вінаваты ў тым, што дасюль ня дзейнічае малы памежны рух Беларусі зь Літвой і Польшчай, на які б маглі разьлічваць і гарадзенцы? З такім пытаньнем наш карэспандэнт зьвяртаўся да гарадзенцаў.\nХлопец: «Магчыма, гэта ня вельмі добра для нашае дзяржавы, бо многія людзі будуць карыстацца гэтым занадта шмат. Мы зарабляем грошы тут, а трацім іх там. Мы пакідаем там вялікія сродкі, таму, відаць, малы памежны рух і ня дзейнічае».\nСпадар: «Лукашэнка баіцца, бо будуць часьцей езьдзіць людзі, будуць болей праўды ведаць — таму і не пускаюць. Была б яго воля, ён наагул замкнуў бы межы, так, як у Паўночнай Карэі».\nСпадарыня: «Я нават ня ведаю, што вам сказаць. Хутчэй за ўсё, гэта нявыгадна нашым уладам. Яны хочуць, каб нашы беларусы меней выяжджалі за мяжу, каб набывалі нашы тавары, а не ў Літве і Польшчы. Але мы ўсе аддаём перавагу замежным таварам па якасьці і цане».\nСпадар: «Усе падобныя рашэньні ў нас прымае кіраўніцтва дзяржавы, а паколькі яны не прымалі такога рашэньня, то і вінаватыя. Іх, значыцца, нешта не задавальняе, бо калі б было выгадна, то рашэньне прынялі б. Нашы тавары вунь ляжаць на складах, а ўсё цягнуць з-за мяжы, бо там і па якасьці лепшыя, і па цане. А нам перакрываюць кісларод».\nСпадар: «Лепей было б, каб далі людзям магчымасьць свабодна езьдзіць, каб зрабілі тут безгранічча, было б значна зручней».\nДзяўчына: «Мне здаецца, што мы самі вінаватыя, бо нягледзячы на тое, што нам не адкрылі гэты вольны выезд за мяжу, мы ўжо імкнёмся езьдзіць пастаянна, нешта возім, парушаем законы. А яшчэ магчыма, што наша эканоміка проста разваліцца, калі мы будзем кожны дзень туды езьдзіць па хлеб і іншыя харчы. Наша краіна можа папросту разваліцца».


Эксперты пра рэгіянальную бяспеку і асноўных партнёраў Беларусі\nХатняя старонка > Эксперты пра рэгіянальную бяспеку і асноўных партнёраў Беларусі\nНа мінулым тыдні з'явілася новая экспертная ініцыятыва — маніторынг знешняй палітыкі і рэгіянальнай бяспекі Беларусі «Мінскі барометр». У ім аналітыкі кожныя два месяцы будуць адсочваць змяненні ў названых сферах па індэксах, нібыта выстаўляючы адзнакі.\nДзяніс Мельянцоў, палітолаг-міжнароднік, рэдактар маніторынгу, адзначыў, што па індэксе бяспекі наша краіна зараз мае зялёны ўзровень. Гэта азначае ўвагу дзяржавы да ўласнай абароны, якая непасрэдна не нясе небяспекі і не абавязкова можа весці да эскалацыі напружанасці. Акрамя таго, эксперты ацанілі падзеі, якія адбыліся паміж Беларуссю і Расіяй, Еўрапейскім саюзам, Кітаем, ЗША, Украінай па спецыяльнай шкале. Аказалася, што самыя лепшыя паказчыкі ў нас з Расіяй, Кітаем і ЕС. Але эксперты папярэджваюць, што гэта толькі паказвае на тэндэнцыю развіцця адносін, а не з'яўляецца паказчыкам радыкальных змен у іх.\nНе тое ісціна, пра што пішуць СМІ\nЯк адзначаецца ў аналізе, адна са станоўчых тэндэнцый у адносінах Беларусі і Расіі — інтэграцыя ў рамках Еўразійскага эканамічнага саюза, выйшла на новы ўзровень, бо ўступіў у сілу Мытны кодэкс. Праўда, гэта не вырашыла праблему са ўзаемным доступам тавараў на рынкі Расіі і Беларусі. З іншага боку, паступова адбываецца ўрэгуляванне палітычных праблем у двухбаковых адносінах.\nВалерыя КАСЦЮГОВА, палітычны аглядальнік і кансультант, кіраўнік Агенцтва сацыяльнай і палітычнай экспертызы, якая спецыялізуецца на беларуска-расійскіх адносінах, лічыць, што СМІ неапраўдана шмат увагі ўдзяляюць спрэчкам паміж нашымі краінамі аб пастаўках прадукцыі. Хоць па факце гэта не надта моцна адбіваецца на двухбаковых стасунках і канцэптуальна не ўплывае на іх. Наадварот, з сярэдзіны мінулага года паступова вырашаюцца ўсе накопленыя супярэчнасці першага паўгоддзя 2017-га. Праўда, пытанні па ўрэгуляванні пакуль не вырашаны, а адкладзены на пэўны час, лічыць эксперт.\nПа прагнозе «Барометра», у найбліжэйшы перыяд адносіны Беларусі з Расіяй будуць канцэнтравацца на вырашэнні канфліктных пытанняў двухбаковага гандлю. Хутчэй за ўсё, расійскія лабісты будуць падштурхоўваць беларускае кіраўніцтва да згоды замкнуць асноўныя таварныя патокі харчавання на набліжаных да Крамля буйных імпарцёрах і працаваць па фіксаваных цэнах. Разам з тым Беларусь за апошні год прасунулася ва ўменні адстойваць свае інтарэсы з дапамогай кантактаў як са сваімі лабістамі ў Расіі, так і ў ЕАЭС.\nПерспектывы з Паднябеснай\nШто датычыцца беларуска-кітайскіх адносін, то яны зараз знаходзяцца на высокім узроўні. Адбыўся афіцыйны візіт міністра эканомікі Уладзіміра Зіноўскага ў Кітай, а таксама туды прыбыла першая партыя беларускай ялавічыны. Для Кітайска-беларускага індустрыяльнага парка «Вялікі камень» студзень і люты адзначыліся павелічэннем колькасці рэзідэнтаў да 28, візітам прэм'ер-міністра Латвіі, перагаворамі з Duіsburgеr Hаfеn па набыцці мінарытарнага пакета акцый у кампаніі па развіцці парка і зацвярджэннем шэрагу нарматыўных дакументаў.\nВольга Кулай, аналітык Цэнтра стратэгічных і знешнепалітычных даследаванняў, якая спецыялізуецца на вывучэнні Кітайскай Народнай Рэспублікі, лічыць, што адносіны з гэтай краінай трэба разглядаць у рэгіянальным кантэксце. Пасля заяўленай сертыфікацыйнай гатоўнасці беларускіх прадпрыемстваў сёлета можна чакаць рэалізацыі планаў па пастаўцы ў Кітай беларускай прадукцыі (ялавічыны, курынага мяса, малочнай прадукцыі і, магчыма, цукру). Безумоўна, пажадана і паступовае павелічэнне аб'ёмаў такіх паставак, паколькі для Кітая прагноз росту экспарту складае 144 %.\nПавелічэнне турыстычнага патоку з Кітая можа адбыцца не раней за ўступленне ў сілу 10-дзённага бязвізавага знаходжання, эканамічны эфект у такім выпадку наступіць па выніках года. Па словах эксперта, кітайцам нявыгадна прыязджаць у нашу краіну на пяць дзён, але павелічэнне гэтага тэрміну зробіць нашу краіну для турыстаў з Кітая больш прывабнай.\nДастаткова рэальнай бачыцца перспектыва павелічэння колькасці рэзідэнтаў «Вялікага каменю» і закрыцця здзелкі з Duіsburgеr Hаfеn АG. На працягу года можна чакаць фармалізацыі лагістычнага супрацоўніцтва з латвійскім бокам, адзначаецца ў маніторынгу. У 2018 годзе стане яшчэ больш заўважнай прысутнасць у Беларусі Міжнароднай кітайскай інвестыцыйнай карпарацыі па кіраванні маёмасці СІTІС і, магчыма, Кітайскай карпарацыі інжынірынгу САМС. У дадатак да ўжо існуючых аб'ектаў пачнуцца работы па праекце Беларускай нацыянальнай біятэхналагічнай карпарацыі, па якім СІTІС з'яўляецца генеральным падрадчыкам. Верагодная рэгістрацыя праекта па вытворчасці робатаў у Кітайска-беларускім індустрыяльным парку ў найбліжэйшы час.\nПакуль без прарыву\nАдносіны Беларусі і Еўрапейскага саюза напаўняюцца праектным супрацоўніцтвам і галіновымі дыялогамі, якія факусіруюцца на канкрэтных праблемах і магчымасцях. Пры гэтым адсутнічае прагрэс па знакавых тэмах: шэраг важных пагадненняў (напрыклад, аб прыярытэтах партнёрства да 2020 года) ужо некаторы час знаходзіцца ў высокай ступені ўзгаднення, але дагэтуль не падпісаныя.\n«Па знакавых тэмах прагрэсу няма, як заявіў нядаўна ў ходзе візіту ў Беларусь еўракамісар Ёханес Хан. Засталося прайсці некалькі метраў, а не кіламетраў, каб заключыць пэўныя дамоўленасці, чаго пакуль не адбываецца. Але ў такім рэжыме мы знаходзімся працяглы час», — адзначыў тэндэнцыю Яўген Прэйгерман, палітолаг-міжнароднік, кіраўнік экспертнай ініцыятывы «Мінскі дыялог».\nПа яго словах, прарыву чакаць не даводзіцца, хоць у пачатку 2018-га ўзмацнілася станоўчая дынаміка ва ўзаемным гандлі, асабліва прыкметна ўзраслі паказчыкі беларускага экспарту. Паступова расце ўзровень афіцыйных візітаў, як у адносінах з Бруселем, так і з асобнымі еўрапейскімі сталіцамі.\nЗгодна з прагнозам, у цэлым наяўныя тэндэнцыі ў адносінах Беларусі і ЕС павінны захаваць сваю актуальнасць. Мінск працягне лінію па планамерным паляпшэнні і нарошчванні аб'ёму адносін з Бруселем.\nУ найбліжэйшыя месяцы ў Мінску павінна адбыцца чарговае, ужо пятае, пасяджэнне Каардынацыйнай групы Беларусь — ЕС. Улічваючы стрымана аптымістычныя заявы Ёханеса Хана і беларускага міністра замежных спраў Уладзіміра Макея, не выключана, што падпісанне прыярытэтаў партнёрства на 2018—2020 гады можа адбыцца неўзабаве пасля пасяджэння. У гэтым выпадку адносіны атрымаюць дадатковы імпульс, які дазволіць перавесці ўвагу на іншыя знакавыя тэмы: пытанні лібералізацыі візавага рэжыму і перспектывы перагавораў па базавым пагадненні.\nЗагаловак у газеце: Адзнака за знешнія адносіны


Звольнены Дарафееў? + відэа, як ён падлавіў Ярмошыну\n20.12.2010 / 22:11\nВядучы ў эфіры АНТ задаваў нязручныя пытанні Ярмошынай.\n«Не валодаю ніякай інфармацыяй», кажа ён.\nПаводле інфармацыі «Нашай Нівы», у хісткім становішчы аказаўся папулярны вядоўца АНТ Сяргей Дарафееў. Яму не даруюць шэрагу пытанняў да Лідзіі Ярмошынай у часе ток-шоў «Выбар», прысвечаным вынікам прэзідэнцкіх выбараў.\nДарафееў паводзіў сябе смела і задаваў Ярмошынай непрыемныя пытанні. Падчас перадачы ён атрымаў нейкую каманду ад рэжысёра ў навушнік, пачырванеў, але не спыніўся і працягнуў свае пытанні.\nЁн спытаў у Ярмошынай, ці бачыла яна ролік, у якім у тэхнікуме куратарка адной з груп патрабуе ад вучняў з’явіцца на датэрміновае галасаванне і ці з’яўляецца такая сітуацыя парушэннем заканадаўства. «Так, гэта парушэнне», — адказала Ярмошына. «Дык значыцца, выбары прайшлі з парушэннямі?» — падлавіў яе Дарафееў. У выніку Лідзія Ярмошына пакінула студыю, заявіўшы, што ёй няма часу з ім ліберальнічаць, пакуль у ЦВК заблакаваныя жанчыны.\nАпроч таго, вядучы абараняў журналістку Святлану Калінкіну ад нападак з боку палітыка Сяргея Гайдукевіча.\nПерадача выклікала асабістае незадавальненне Аляксандра Лукашэнкі, які падчас прэс-канферэнцыі назваў Дарафеева «хлопчыкам-журналістам, якога трэба паставіць на месца».\nМы звярнуліся па каментар да самога Сяргея, але ён растлумачыў, што ён пакуль што не валодае ніякай інфармацыяй і не гатовы каментаваць сітуацыю.\nСяргей Дарафееў — адзін з самых яркіх прадстаўнікоў новага пакалення беларускай тэлевядучых. Ён нарадзіўся ў 1980 годзе ў Мінску, закончыў БНТУ, а журналісцкую адукацыю атрымліваў за мяжой, выйграўшы грант Дзярждэпартамента ЗША. Стаў вядучым ток-шоу «Выбар» пасля ад’езду ў Маскву Ягора Хрусталёва. Па меркаванні экспертаў і гледачоў, праграма ад гэтага толькі выйграла — у ёй сталі з’яўляцца сур’ёзныя тэмы для дыскусій.\nДарафеева адрознівае востры, але паважлівы стыль размовы з гасцямі.


Усё за дзень, 29 красавік 2010\nчацьвер 29 красавік 2010\n22:42, 29 красавік 2010\nЦі могуць у Аляксандра Лукашэнкі наладзіцца добрыя палітычныя адносіны зь Віктарам Януковічам — пасьля таго, як Лукашэнка меў шчыльнае палітычнае сяброўства з папярэднім прэзыдэнтам Украіны Віктарам Юшчанкам? Ці можна параўнаць палітычныя стылі Януковіча і Лукашэнкі? На гэтыя пытаньні адказвае шэф-рэдактар газэты «Наша Ніва» Андрэй Дынько.\n21:29, 29 красавік 2010\nКамароўскі: “Генпракуратура не абараняе простага чалавека без замовы”\nГенэральная пракуратура пачала крымінальную справу па факце публікацыі водгукаў наведнікаў сайту «Хартыі-97».\n21:10, 29 красавік 2010\nПарлямэнцкая асамблея Рады Эўропы прыняла рэзалюцыю --> http://assembly.coe.int/Main.asp?link=/Documents/AdoptedText/ta10/ERES1727.htm па Беларусі, якая прапануе замарозіць кантакты на высокім узроўні з афіцыйным Менскам, але выказвае гатовасьць вярнуцца да дыялёгу ў адказ на будучыя пазытыўныя крокі насустрач афіцыйнага Менску.\n21:03, 29 красавік 2010\n20:41, 29 красавік 2010\nАмбасада ЗША заклікае ўлады расьсьледаваць парушэньні на выбарах\n20:31, 29 красавік 2010\n"Беларускія ўлады распачалі вайну супраць незалежных журналістаў і інфармацыйных інтэрнэт-сайтаў", – заявіла журналістка Ірына Халіп. Яна, а таксама Сьвятлана Калінкіна, Марына Коктыш і Натальля Радзіна заклікалі калегаў да салідарнасьці ў абароне дзейнасьці журналістаў.\n20:29, 29 красавік 2010\nАўстрыйскія ўлады лічаць, што прэзыдэнт Чачні Рамзан Кадыраў можа быць зьвязаны з забойствам чачэнскага ўцекача Ўмара Ісраілава.\n19:56, 29 красавік 2010\nУ Парлямэнцкай асамблеі Рады Эўропы прайшлі дэбаты аб сытуацыі ў Беларусі. У праекце рэзалюцыі прапануецца прыпыніць кантакты на высокім узроўні з афіцыйным Менскам, але працягваць дыялёг з уладамі і грамадзянскай супольнасьцю Беларусі.\n19:51, 29 красавік 2010\nПрэзыдэнт Украіны Віктар Януковіч, які сёньня наведаў Беларусь з аднадзённым візытам, падчас перамоваў з Аляксандрам Лукашэнкам акцэнтаваў увагу на эўрапейскім кірунку. Ён паабяцаў Беларусі падтрымку, асабліва ў 2011 годзе, калі Ўкраіна будзе старшыняваць у Радзе Эўропы.\n19:49, 29 красавік 2010\nДзяржаўны мытны камітэт Беларусі лічыць неабходным захаваць існуючы ў Беларусі ўзровень ўвознага мыта на аўтамабілі для фізычных асобаў.\n19:46, 29 красавік 2010\n19:43, 29 красавік 2010\n19:19, 29 красавік 2010\n18:53, 29 красавік 2010\nУ Беларусі больш за 10 тысяч натуральных азёраў і штучных вадасховішчаў. Бальшыня зь іх багатыя на разнастайную рыбу, аднак скарыстаць прыродныя выгоды беларусам усё складаней — вадаёмы паступова пераўтвараюцца ў сродак заробку.\n18:51, 29 красавік 2010\n18:37, 29 красавік 2010\nАмэрыканская камісія па рэлігійнай свабодзе ў сьвеце зьмясьціла Беларусь у свой "сьпіс асаблівай увагі" разам з 11 іншымі краінамі, у якіх урады парушаюць рэлігійныя свабоды грамадзянаў.\n18:29, 29 красавік 2010\nДырэктар Кіеўскага цэнтру палітычных дасьледаваньняў Міхайла Паграбінскі лічыць: Украіна можа сапраўды дапамагчы Беларусі ў яе жаданьні рухацца ў эўрапейскім кірунку:\n18:26, 29 красавік 2010\nСёньня адбылася прэсавая канфэрэнцыя з нагоды выклікаў у міліцыю чатырох журналістак. Ірына Халіп, Сьвятлана Калінкіна, Марына Коктыш і Натальля Радзіна распавялі пра сытуацыю, у якой яны апынуліся з-за сваёй прафэсійнай дзейнасьці.\n18:20, 29 красавік 2010\nНа мінулых мясцовых выбарах у Беларусі не былі абраныя дэпутаты ў 15 акругах. Адзін кандыдат памёр за некалькі дзён да галасаваньня, а яшчэ 14 не атрымалі большасьці галасоў у сваю падтрымку.\n17:44, 29 красавік 2010\nЛіквідатар-чарнобылец Аляксандар Ваўчанін просіць дапамогі Эўразьвязу\nКіраўнік грамадзкай арганізацыі ліквідатараў-чарнобыльцаў "Саюз Чарнобыль-Беларусь" Аляксандар Ваўчанін прымае ўдзел у міжнароднай канфэрэнцыі па праблемах Чарнобылю ў Кіеве, якая праходзіць пад патранатам кіроўных структур Эўразьвязу.\n17:24, 29 красавік 2010\nГэтую лічбу назваў сёньня ў размове са "Свабодай" сакратар Цэнтравыбаркаму Мікалай Лазавік:\n17:19, 29 красавік 2010\nДакладчык у пытаньнях Беларусі юрыдычнага камітэту Парлямэнцкай асамблеі Рады Эўропы Хрыстас Пургурыдэс, выступаючы на дэбатах у ПАРЭ, заявіў, што пакараньне сьмерцю стала сур'ёзным выклікам памкненьням наблізіць Беларусь да эўрапейскіх каштоўнасьцяў.\n17:02, 29 красавік 2010\nЦі ёсьць шанцы для вуліцы Карпюка ў Горадні?\nЧатыры гарадзенскія краязнаўцы прапанавалі старшыні гарвыканкаму Барысу Казялкову зьмяніць назву вуліцы Горкага на праспэкт Аляксея Карпюка, 90-годзьдзе якога адзначаецца сёлета. Наколькі рэалістычнаю выглядае такая прапанова? Пісьменьнік быў нязручным для ўладаў чалавекам, памёр ён у 1992 годзе, да кіраваньня Лукашэнкі.\n16:56, 29 красавік 2010\nДакладчыца камітэту па палітычных пытаньнях Парлямэнцкай асамблеі Рады Эўропы Сыніка Хурскайнэн заклікала Раду Эўропы прыпыніць кантакты зь Беларусьсю на высокім узроўні.\n16:26, 29 красавік 2010\n"Вы цяпер вельмі шмат зрабілі дзеля таго, каб наблізіць заканадаўства Беларусі да стандартаў Эўропы, вы пасьлядоўна ідзяце па гэтым шляху", – сказаў Януковіч.\n16:19, 29 красавік 2010\nВясёлыя карцінкі: 29.04.2009\n15:49, 29 красавік 2010\nРазам зь Януковічам у Менск прыбылі 11 высокапастаўленых чыноўнікаў\nУкраінская дэлегацыя возьме ўдзел у пашыраных перамовах, якія адбудуцца ў Адміністрацыі прэзыдэнта Беларусі пасьля сустрэчы Аляксандра Лукашэнкі і Віктара Януковіча ў фармаце "сам-насам".\n15:44, 29 красавік 2010\nАГП бачыць прэзыдэнтам Лябедзьку\nПра гэта сьведчаць вынікі анкетаваньня дэлегатаў апошняга партыйнага зьезду. Сярод шэрагу пытаньняў, на якія яны адказалі, была і прапанова назваць імя кандыдата ў прэзыдэнты Беларусі ад дэмакратычных сілаў. Прычым кожны дэлегат мог напісаць у адказе імя любога палітыка.\n15:34, 29 красавік 2010\nПрэм'ер-міністар Літвы Андрус Кубілюс лічыць "цалкам рэальным" транзыт нафты з Вэнэсуэлы ў Беларусь празь літоўскія порты, паведамляе Інтэрфакс.\n15:29, 29 красавік 2010\nБеларусь чакае афіцыйнай рэакцыі на заяву Расеі пра аднаасобнае ўступленьне ў СГА\nАфіцыйны Менск мае намер зьвярнуцца да Расеі па ўдакладненьне яе пазыцыі ў пытаньні фармату ўступленьня ў Сусьветную гандлёвую арганізацыю.\n15:13, 29 красавік 2010\nУ рассакрэчаных архівах прыводзяцца дэталёвыя дадзеныя пра падзеі ў Катыні. Падаюцца імёны ня толькі катаў, але і сяржантаў, канваіраў. Пра гэта паведамляе "Інтэрфакс" са спасылкай на сустаршыню расейска-польскай камісіі па складаных пытаньнях, рэктара Маскоўскага дзяржаўнага інстытуту міжнародных адносінаў Анатоля Таркунова.\n15:10, 29 красавік 2010\nАктывіста "Маладой Беларусі" Андрэя Кузьмінскага аштрафавалі за ўдзел у пікеце на 700 тысяч рублёў.\n14:30, 29 красавік 2010\n14:23, 29 красавік 2010\nБагапш спадзяецца на прызаньне Беларусі і Ўкраіны\nКіраўнік Абхазіі Сяргей Багапш спадзяецца, што Беларусь і Ўкраіна хутка прызнаюць Рэспубліку Абхазія.\n13:58, 29 красавік 2010\nВіктар Юшчанка адкажа на вашыя пытаньні\nБылы прэзыдэнт Украіны Віктар Юшчанка быў сёньня госьцем украінскай службы Радыё Свабода.\n13:36, 29 красавік 2010\nПрэм'ер Сідорскі едзе ў Літву\n29-30 красавіка Літву з працоўным візытам наведае прэм'ер-міністар Беларусі Сяргей Сідорскі, паведамляе БЕЛТА са спасылкай на апарат Савету Міністраў.\n13:33, 29 красавік 2010\nУ судзе Цэнтральнага раёна Менску будуць судзіць актывістаў "Маладая Беларусь" Андрэя Кузьмінскага, Міхаіла Наскова і Аляксея Атрошчанку.\n13:20, 29 красавік 2010\nПАРЭ абмяркуе сытуацыю ў Беларусі\nПрадстаўнікі беларускіх уладаў і апазыцыі возьмуць сёньня ўдзел у дэбатах адносна апошніх падзеяў у Беларусі.\n12:53, 29 красавік 2010\n"Голад у Беларусі ня меў такіх маштабаў, як ва Ўкраіне"\nУ рэзалюці адзначаецца, што "мільёны ні ў чым не вінаватых людзей у Беларусі, Расеі і Ўкраіне, якія тады ўваходзілі ў склад СССР пазбавілі жыцьця ў выніку масавага голаду, выкліканага жорсткімі наўмыснымі дзеяньнямі і палітыкай савецкага рэжыму". Як голад 30-х закрануў Беларусь?\n12:26, 29 красавік 2010\nУ размове са "Свабодай" аўстрыйскі спартовы экспэрт і журналіст Эрвін Рот агучвае некаторыя падрабязнасьці скандальнай гісторыі 8-гадовай даўнасьці, калі Аўстрыю наведала беларуская дэлегацыя на чале з А.Лукашэнкам.\n11:27, 29 красавік 2010\n"Прайдзісьвет" прэзэнтуе літаратуру маладосьці\nCёньня ў “КнігарніЎгалерэі” пройдзе прэзэнтацыя чацьвертага нумару інтэрнэт-часопіса “ПрайдзіСьвет”. Гэты нумар прысьвечаны літаратуры маладосьці – літаратарам, якія альбо рана кінулі пісаць, альбо рана пайшлі з жыцьця.\n11:01, 29 красавік 2010\n10:00, 29 красавік 2010\nУ сёлетнім дакладзе аб стане свабоды слова ў сьвеце амэрыканскай праваабарончай арганізацыі "Freedom House" Беларусь знаходзіцца на 189 месцы разам з Узбэкістанам. Усяго ў гэтым рэйтынгу 196 краінаў.\n09:01, 29 красавік 2010


ЦВК: з выбараў зьнялі 9 кандыдатаў, 22 сышлі самі, 2 аднавіліся\n31 кастрычнік 2019, 12:05\nУ Цэнтральнай выбарчай камісіі Беларусі Свабодзе расказалі пра статыстыку аб зьнятых з выбараў кандыдатаў у Палату прадстаўнікоў па стане на 31 кастрычніка.\nСпачатку па ўсёй краіне было зарэгістравана 560 кандыдатаў.\n9 пазбавілі рэгістрацыі за розныя парушэньні.\n22 кандыдаты самі падалі заявы аб зьняцьці з выбараў.\n1 кандыдат быў адноўлены выбарчай камісіяй пасьля абскарджаньня рашэньня аб зьняцьці.\n1 кандыдат быў адноўлены паводле рашэньня суду.\nСярод кандыдатаў, якіх канчаткова зьнялі з выбараў або якія яшчэ абскарджваюць зьняцьце, шасьцёра прадстаўляюць рух «Эўрапейская Беларусь».\n«Хто нічога ня робіць, таго і не здымаюць», — былы кандыдат Юхневіч\nКампанія «Праваабаронцы за свабодныя выбары» адзначала, што самі здымаюцца з выбараў пераважна праўладныя кандыдаты, а зьвесткі пра папярэджаньні апазыцыйным кандыдатам паступаюць «ледзь ня кожны дзень». На думку экспэрта кампаніі Валянціна Стэфановіча, «улады вярнуліся да ранейшых найгоршых практык па нядопуску апазыцыі да выбараў» і магчыма, што «да ўласна выбараў ніхто з апазыцыі ня дойдзе».\nВыбары ў Палату прадстаўнікоў сёмага скліканьня — ніжнюю палату Нацыянальнага сходу — пройдуць 17 лістапада. Датэрміновае галасаваньне ідзе ад 12 да 16 лістапада.\nАгулам у Палату прадстаўнікоў абіраецца 110 дэпутатаў. Дэпутаты ніжняй палаты выбіраюцца паводле выбарчых акругаў, а не партыйных сьпісаў. Праўладная «Белая Русь» прапаноўвала выбіраць прынамсі палову дэпутатаў паводле партыйных сьпісаў (як, напрыклад, ва Ўкраіне), але ўлады гэтую ідэю адхілілі.\nГаласаваць на выбарах у Палату маюць права усе паўналетнія грамадзяне Беларусі. Галасаваньне добраахвотнае і ня можа быць прымусовым. Скардзіцца на прымус да галасаваньня можна ў пракуратуру ці ў райвыканкамы. Калі маеце доказы прымусу да галасаваньня — пішыце нам.\nЦяперашнія выбары адбываюцца датэрмінова, хоць фармальна датэрміновымі ня лічацца. Тэрмін паўнамоцтваў дэпутатаў Палаты прадстаўнікоў — 4 гады. Але калі паміж выбарамі 2012 і 2016 гадоў прайшло 1449 дзён (3 гады, 11 месяцаў і 19 дзён), то паміж выбарамі 2016 і 2019-га пройдзе ўсяго 1162 дні (3 гады, 2 месяцы і 6 дзён).\nВыбары каштуюць бюджэту каля 23 млн беларускіх рублёў. Лукашэнка кажа, што выбары «павінны прайсьці як сьвята», а Нацыянальны сход мае стаць «дыскусійнай пляцоўкай для дыялёгу дэпутатаў з рознымі поглядамі». Старшыню ЦВК Лідзію Ярмошыну «палохала цішыня» вакол выбараў, а 99% беларусаў лічаць, што ня могуць паўплываць на органы ўлады.\nНа тыдзень выбараў праваахоўнікі перайшлі на ўзмоцнены варыянт нясеньня службы.\nПачаліся дэбаты кандыдатаў у дэпутаты. Рымашэўскі падарыў Марзалюку насоўку выціраць сьлёзы


Батлейка прадстаўляе… - Адукацыйная прастораАдукацыйная прастора\nТрэці год у Турэцкім дзіцячым садзе — сярэдняй школе Карэліцкага раёна працуе тэатральная студыя “Батлейка”.\nАдраджаючы народнае мастацтва\nПерш чым паказваць прадстаўленні, навучэнцы падрабязна вывучылі гісторыю ўзнікнення батлейкі, вызначылі для сябе, што беларускае тэатральнае мастацтва мае складаную і багатую гісторыю. Узніклае з народнай творчасці, яно на працягу ўсяго развіцця жывілася стражытнымі абрадамі, ігрышчамі, святамі, гульнямі, карагодамі. А самае галоўнае, што батлейка — гэта неацэнны сродак далучэння да дзедаўскай спадчыны, знаёмства з бібілейскімі легендамі і іх народнай інтэрпрэтацыяй. Сапраўдны знаўца фальклору, чалавек, які ўмее зацікавіць, захапіць навучэнцаў, настаўніца пачатковых класаў Алена Аляксандраўна Гунько правяла цыкл заняткаў па тэме “Гісторыя народнага тэатра “Батлейка”. Настаўніца ўмела накіроўвала работу вучняў, яны даведаліся аб тым, што беларускi народны тэатр батлейка з’яўляецца адным са старажытных відаў беларускага мастацтва. Назва “батлейка” (Bethleem) паходзiць ад горада Вiфлеема, дзе, паводле бiблейскай легенды, нарадзiўся Iсус Хрыстос. Пра сувязь паходжання батлейкi з бiблейскай тэмай сведчаць кананiчныя сюжэты пастаноўкi “Цар Iрад”. Іншыя варыянты назвы гэтага старажытнага тэатра — вяртэп (лялечнае прадстаўленне), батлеемка, астмейка цi жлоб.\nА далей галоўным для дзетак стала стварэнне канструкцыйнай асновы батлейкі. Для лялечнага беларускага тэатра характэрны тыя ж элементы, што i для заходнееўрапейскага тэатра эпохi Сярэдневякоўя. Батлейка як жанр мастацтва сваiм рэпертуарам адлюстроўвае сацыяльныя i рэлiгiйныя працэсы, а таксама культурныя патрэбы людзей. Па-першае, гэта праяўляецца ў сцэнаграфii, таму што сярэдневяковыя мiстэрыi былi ўласцiвы для рэпертуару батлейкi. Па-другое, характэрнай асаблiвасцю рэпертуару батлейкi было тое, што ён падзяляўся на высокi жанр — рэлігійная тэматыка, i нiзкi — сатырычныя сцэнкі з народнага жыцця. У адпаведнасці з гэтым будавалася канструкцыйная аснова батлейкі — падзел скрынi на “неба” i “зямлю”: “рай” знаходзіўся з левага боку верхняга яруса, а “пекла” — з правага боку нiжняга. Работа ў батлеечным тэатры захапіла дзетак. Іх душа рвецца тварыць, адраджаць народнае мастацтва, захапляць ім навакольных. Як гаворыць Алена Аляксандраўна, сумленне педагога патрабуе тварыць самому дабро і вучыць дабру сваіх навучэнцаў.\nІскра дзіцячай душы\nБатлеечны тэатр дапамагае навучэнцам развіваць акцёрскія, рэжысёрскія, драматургічныя, музычныя, мастацкія, дызайнерскія, архітэктурныя, мадэльерныя, шавецкія, літаратурныя здольнасці і шмат іншых. Гэта ўніверсальны эфектыўны сродак навучання і выхавання, нягледзячы на сваю старадаўнасць. У гэтым прычына таго, што прымаць удзел у пастаноўках батлейкі падабаецца навучэнцам рознага ўзросту. Нехта стварае эскізы касцюмаў, дзяўчынкі-старшакласніцы робяць выкрайкі для касцюмаў, хлопчыкі шчыруюць над стварэннем дэкарацый. Творчая група сумесна з Аленай Аляксандраўнай і музычным кіраўніком Людмілай Сяргееўнай Сас складаюць сцэнарыі. Створаны зборнік батлеечных прадстаўленняў на беларускай мове, якія расказваюць пра жыццё Ісуса Хрыста, пра гісторыю свят Пакровы, Каляды, Вялікдзень. Амаль увесь каляндарны цыкл рэлігійных свят знаходзіць сваё адлюстраванне ў праграме батлейкі. З цікавасцю і захапленнем слухаюць гледачы, як многа гадоў назад за гарамі, за лясамі з’явілася ў небе новая зорка. І здарылася гэта зімовым вечарам, калі нарадзіўся Ісус Хрыстос. А ў ніжнім ярусе хлопчыкі і дзяўчынкі паказваюць сцэны з жыцця беларускага сялянства. Цяплом матчынай хаты, непаўторнай радасцю свайго, спрадвечна беларускага, напаўняецца душа гледачоў, калі яны глядзяць інтэрмедыі, складзеныя на аснове падзей з жыцця беларусаў, калі разам з бабуляй Аленай сустракаюць валачобнікаў. Тут і жарты, і прыпеўкі, і народныя песні. Радасна назіраць, як ажываюць батлеечныя лялькі, зробленыя з дрэва і апранутыя ў касцюмы з розных тканін. Кожная лялька нясе індывідуальныя прыкметы персанажа: ёй надаюцца вострахарактарныя ці велічныя рысы.\nПедагогі сапраўды ўмеюць цаніць своеасаблівую іскру, якую ўбачылі ў душах дзяцей. Дапамагаюць развіваць іх таленты, заахвочваюць добрым словам іх працу, падтрымліваюць іх творчую і дабрачынную дзейнасць маральна. Усе намаганні накіраваны дзеля сапраўднага — жыцця душы, а значыць, захавання дабрыні і любові.\nУрокі дабрыні, якія вучаць дарыць цудоўнае людзям\nЖыццё чалавека тады будзе сапраўдным, калі ён навучыцца дзяліцца цеплынёй сваёй душы з іншымі.\nУдзельнікі тэатра “Батлейка” стараюцца паказваць сваё мастацтва навакольным, вучацца рабіць дабро, дарыць цудоўнае імгненне людзям. За час, што навучэнцы займаюцца ў тэатральнай студыі, яны неаднаразова выступалі з праграмай перад выхаванцамі дашкольных груп, перад жыхарамі аграгарадка Турца. Часта праводзяць сустрэчы з дзеткамі, якія часова жывуць у сацыяльным прытулку ў вёсцы Палужжа Карэліцкага раёна. Як кажуць мудрыя людзі, шчодрасць не столькі ў тым, каб даваць многа, колькі ў тым, каб даваць своечасова. Часам як маленькім, так і дарослым не хапае ўвагі, добрага слова. Адраджэнне лепшых традыцый міласэрнасці, выхаванне ў дзяцей пачуцця адказнасці, гуманнасці і гатоўнасці рабіць дабро — гэта таксама адна з асноўных задач педагогаў дадатковай адукацыі, кіраўнікоў тэатральнай студыі “Батлейка”. Хочацца, каб усім, хто дакранецца да творчасці маленькіх артыстаў, стала хораша на душы, як у цёплым куточку, светлым і добрым, як сонечны дзень.\nнамеснік дырэктарапа выхаваўчай рабоце\nТурэцкага дзіцячага сада — сярэдняй школы Карэліцкага раёна.\nБатлейка Карэліцкі раён Турэцкі дзіцячы сад — сярэдняя школа тэатральная студыя\nЗ тегами: Батлейка Карэліцкі раён Турэцкі дзіцячы сад — сярэдняя школа тэатральная студыя\nПапярэдняя: Бульбяны баль\nНаступная: Марыла быць артысткай — стала настаўніцай


Інструкцыя па рабоце з інфакіёскам аат «ааб беларусбанк» у гэтай інструкцыі прыведзены пералік І парадак аперацый, якія можна ажыццявіць у інфакіёсках г. Мінска\nСпампаваць 0.51 Mb.\nПамер 0.51 Mb.\nІнструкцыя па рабоце з інфакіёскам ААТ «ААБ Беларусбанк»\nУ гэтай інструкцыі прыведзены пералік і парадак аперацый, якія можна ажыццявіць у інфакіёсках г. Мінска.\nУ інфакіёсках шэрагу гарадоў рэалізавана аплата пашыранага спектру паслуг на аснове адзінага асабовага рахунку. Пералік даступных плацяжоў і парадак іх правядзення ў інфакіёсках розных гарадоў могуць адрознівацца. Інфармацыю аб поўным спектры плацяжоў, даступных у інфакіёсках, можна атрымаць ва ўстанове банка адпаведнага рэгіёна.\nІнфакіёск ААТ «ААБ Беларусбанк» - гэта прыстасаванне, прызначанае для правядзення аперацый з выкарыстаннем банкаўскай плацежнай карткі, перадаплачанай карткі (далей - картка), а таксама прагляду рэкламна-даведачнай інфармацыі.\nРахунак - бягучы (разліковы) банкаўскі рахунак, доступ да якога можа быць забяспечаны пры выкарыстанні карткі.\n!ІНФАКІЁСК НЕ АЖЫЦЦЯЎЛЯЕ ВЫДАЧУ НАЯЎНЫХ ГРАШОВЫХ СРОДКАЎ!\nБЕЗ ВЫКАРЫСТАННЯ карткі ў інфакіёску можна:\n1. паглядзець даведачную інфармацыю:\n- аб банку (гісторыя банка, склад Праўлення банка і інш.);\n- аб паслугах для фізічных і юрыдычных асоб (крэдыты, уклады і інш.);\n- аб адрасах устаноў банка, месцах размяшчэння банкаматаў і інфакіёскаў;\n2. праверыць вынікі розыгрышаў латарэй.\n3. разлічыць крэдыт з дапамогай функцыі «Крэдытны калькулятар».\n4. у інфакіёсках з функцыяй cash-in наяўнымі грашовымі сродкамі можна:\n- аплаціць паслугі аператара мабільнай сувязі МТС, life :) Velcom;\n- аплаціць паслугі ў сістэме «Разлік» (АІС АРІП);\n- здзейсніць дабрачынны плацеж на карысць МДГА «ЮніХелп»;\n- папоўніць рахунак наяўнымі грашовымі сродкамі.\nВЫКАРЫСТОЎВАЮЧЫ картку ААТ «ААБ Беларусбанк», з дапамогай інфакіёска можна правесці наступныя аперацыі:\n- прагляд інфармацыі аб астатку сродкаў на рахунку\n- друкаванне апошняга чэка\n- выдаленне захаваных даных\n- атрыманне міні-выпіскі\n- пакупка білетаў на прыгарадныя і міжнародныя аўтобусы\n- аплата паслуг аператараў мабільнай сувязі VELCOM, МТС, БелСел, life :)\n- аплата камунальных паслуг\n- аплата вады\n- аплата за газ\n- аплата паслуг Дэпартамента аховы МУС Рэспублікі Беларусь\n- аплата паслуг кабельнага і эфірна-кабельнага тэлебачання «Космас-ТВ»\n- аплата паслуг інтэрнэт-правайдараў «ADSL.BY(Белінфанэт), «SOLO», «Дзелавая сетка», «Космас-ТВ» і BYFLY (Белтэлекам), ТАА «Кьюлайн»\n- аплата падаткаў і збораў\n- аплата паслуг Мінскага гарадскога агенцтва па дзяржаўнай рэгістрацыі і зямельнаму кадастру\n- аплата на карысць ЗТАА «Арыфлэйм Касметыкс»\n- аплата на карысць ЗТАА «Фаберлік-РБ»\n- аплата паслуг РДУСП «Стравіта»\n- аплата на карысць букмекерскага клуба «Алімп»\n- папаўненне электроннага ігравога рахунку «Суперлато-онлайн»\n- аплата «НА`СВЯЗИ»\n- аплата паслуг ІДС «Мая школа»\n-аплата на карысць Прыватнай установы адукацыі "Мінскі каледж прадпрымальніцтва"\n- аплата паслуг інтэрнэт-рэсурсаў Sanatorii.by, Beltur.by, Belhotel.by, Belusadba.by\n- аплата паслуг у сістэме «Разлік» (АІС АРІП)\n- папаўненне кашалька WebMoney\n- пагашэнне крэдыту, выдадзенага ААТ «ААБ Беларусбанк»\n- пагашэнне крэдыту, выдадзенага ЗАТ «АКБ Белросбанк»\n- пагашэнне крэдыту, выдадзенага ЗАТ «Дэльта Банк»\n- перавод грашовых сродкаў на картку ААТ «ААБ БЕЛАРУСБАНК»\n- перавод з рахунку на рахунак у ААТ «ААБ БЕЛАРУСБАНК» адной фізічнай асобы\n- папаўненне ўкладнога рахунку\n- папаўненне турыстычнай SIM-карты «ГудЛайн»\n- імгненнае папаўненне рахунку\n- плацяжы па рэквізітах\n- падпіска на СМІ\n- паслуга «Аўтааплата»\n- рэгістрацыя паслугі SMS-банкінг\n- адмена рэгістрацыі паслугі SMS-банкінг\nПры рабоце з інфакіёскам будзьце ўважлівы!\n* Калі Вы тры разы няправільна ўвялі ПІН-код, то картка будзе заблакіравана. Для таго каб разблакіраваць картку, неабходна патэлефанаваць у кругласутачную сэрвісную службу па тэлефоне: 8(017) 299 25 25.\n* Калі на працягу 20 секунд пасля завяршэння работы з інфакіёскам Вы не забралі картку з картапрыёмніка, яна вяртаецца ў інфакіёск. Па пытанні вяртання карткі неабходна звярнуцца ва ўстанову банка, якая выдала картку.\n* Калі ў інфакіёску няма паперы, на экране з’явіцца паведамленне «Печать чека невозможна из-за ошибки принтера. Вы хотите продолжить работу без чека?». Калі Вы згодны прадоўжыць работу без чэка - націсніце: «Продолжить работу без чека».\nПРАГЛЯД ДАВЕДАЧНАЙ ІНФАРМАЦЫІ\nДля прагляду даведачнай інфармацыі картка НЕ ПАТРАБУЕЦЦА.\nДля доступу да інфармацыі неабходна націснуць на экране інфакіёска на выяву «Информация о банке».\nПошук інфармацыі ажыццяўляецца націскам на адпаведныя выявы на экране інфакіёска:\n- стрэлкі «вверх» / «вниз» - для перамяшчэння па экрану,\n- «назад» - для вяртання на папярэдні экран,\n- «далее» - для перамяшчэння на наступны экран.\nУ рубрыцы «Информация о банке» размешчаны наступныя раздзелы:\n1. «Информация о банке» - утрымлівае агульную інфармацыю аб дзейнасці банка, аб гісторыі банка, складзе Наглядальнага савета, Праўлення, бухгалтарскія балансы, справаздачы аб прыбытках і стратах, аб змяненнях у капітале банка, інфармацыю аб банках-карэспандэнтах.\n2. «Услуги розничного бизнеса» - размешчана інфармацыя аб укладах, крэдытах, грашовых пераводах, картках, камунальных плацяжах, каштоўных паперах, аперацыях з манетамі і каштоўнымі металамі, дэпазітарных паслугах і інш.\n3. «Услуги корпоративного бизнеса» - размешчана інфармацыя аб сістэме «Кліент-банк», паслугах інкасацыі, крэдытаванні, факторынгу і лізінгавых аперацыях, аперацыях з карткамі, аперацыях з вэксалямі, паслугах інкасацыі, умовах разлікова-касавага абслугоўвання і інш.\n4. Адрасы філіялаў, цэнтраў банкаўскіх паслуг, аддзяленняў, абменных пунктаў, банкаматаў, інфакіёскаў.\nПРАВЕРКА ВЫНІКАЎ РОЗЫГРЫШУ\nЛАТАРЭЙ «ВАША ЛАТО», «СУПЕРЛАТО» І «ПЯЦЁРАЧКА»\nДля праверкі латарэйных білетаў картка НЕ ПАТРАБУЕЦЦА.\n1.Націсніце на экране інфакіёска на выяву «Проверка лотерейных билетов».\n2.Выберыце від латарэі.\n3.Увядзіце серыю білета і націсніце «Далее».\n4.Увядзіце нумар білета і націсніце «Далее».\n5.Інфармацыя аб наяўнасці або адсутнасці выйгрышу з’явіцца на экране інфакіёска.\n6.Для праверкі наступнага білета націсніце «Проверить следующий билет».\nРАЗЛІК СУМЫ КРЭДЫТА\nДля разліку сумы крэдыта, а таксама сумы аплаты асноўнага доўгу і працэнтаў за карыстанне крэдытам з выкарыстаннем сэрвіса «Кредитный калькулятор» картка НЕ ПАТРАБУЕЦЦА.\nАПЛАТА ПАСЛУГ АПЕРАТАРАЎ МАБІЛЬНАЙ СУВЯЗІ MTС, VELCOM, life :)\nбез выкарыстання карткі\n!Паслуга даступна ў інфакіёсках з функцыяй папаўнення наяўнымі – «Cash-in».\nВыберыце аперацыю «Платежи наличными»\nВыберыце неабходнага аператара мабільнай сувязі і націсніце «Далее».\nВыберыце «Введите данные».\nНабярыце 9-значны нумар тэлефона і націсніце «Далее».\nПачніце ўносіць у купюрапрыёмнік па адной купюры ўказаных наміналаў (1000, 5000, 10 000, 20 000, 50 000, 100 000).\nУнясенне кожнай банкноты пэўнага наміналу пацвердзіце націскам кнопкі «Подтвердить».\nПасля ўнясення неабходнай сумы праверце правільнасць інфармацыі на экране інфакіёска і націсніце «Оплатить».\nВыберыце спосаб атрымання чэка.\nДля завяршэння работы націсніце «Закончить работу».\nДАБРАЧЫННЫ ПЛАЦЕЖ НА КАРЫСЦЬ МДГА «ЮНІХЕЛП»\n1. Выберыце аперацыю «Платежи наличными».\n2.Выберыце «ЮниХелп: лечение тяжелобольных детей» і націсніце «Далее».\n3.Азнаёмцеся з інфармацыяй аб плацяжы і націсніце «Далее».\n4.Пачніце ўносіць у купюрапрыёмнік па адной купюры ўказаных наміналаў (1000, 5000, 10 000, 20 000, 50 000, 100 000).\n5.Унясенне кожнай банкноты пэўнага наміналу пацвердзіце націскам кнопкі «Подтвердить».\n6.Пасля ўнясення неабходнай сумы праверце правільнасць інфармацыі на экране інфакіёска і націсніце «Оплатить».\n7. Выберыце спосаб атрымання чэка.\n8.Для завяршэння работы націсніце «Закончить работу».\nАПЛАТА ПАСЛУГ У СІСТЭМЕ «РАЗЛІК» (АІС АРІП)\n! Паслуга даступна ў інфакіёсках з функцыяй папаўнення наяўнымі – «Cash-in».\n2. Выберыце «Система «Расчет» і націсніце «Далее».\n3.Набярыце нумар плацельшчыка ў АРІП і націсніце «Далее». Нумар прысвойваецца пры ажыццяўленні першага плацяжу ў сістэме «Разлік» (АІС АРІП), калі нумару няма – націсніце «Далее».\n5.Выберыце пастаўшчыка паслуг і націсніце «Далее».\n6.Для здзяйснення плацяжу выконвайце ўказанні інфакіёска.\n7.Пачніце ўносіць у купюрапрыёмнік па адной купюры ўказаных наміналаў (1000, 5000, 10 000, 20 000, 50 000, 100 000).\n8.Унясенне кожнай банкноты пэўнага наміналу пацвердзіце націскам кнопкі «Подтвердить».\n9.Пасля ўнясення неабходнай сумы праверце правільнасць інфармацыі на экране інфакіёска і націсніце «Оплатить».\n10.Выберыце спосаб атрымання чэка.\n11.Для завяршэння работы націсніце «Закончить работу».\nПАПАЎНЕННЕ РАХУНКУ НАЯЎНЫМІ ГРАШОВЫМІ СРОДКАМІ\n!Памер узнагароджання за правядзенне аперацыі складае 1,5% ад сумы аперацыі\n!Мінімальная сума адной аперацыі складае 10 000 беларускіх рублёў. Максімальная сума адной сперацыі складае 9 500 000 беларускіх рублёў.\nВыберыце аперацыю «Платежи наличными».\nВыберыце аперацыю «Пополнение карточки ОАО «АСБ Беларусбанк» наличными».\nНабярыце 16-значны нумар карткі атрымальніка і націсніце «Далее».\nНабярыце тэрмін дзеяння карткі атрымальніка і націсніце «Далее».\nПраверце правільнасць уведзенай інфармацыі і націсніце «Далее».\nПачніце ўносіць у купюрапрыёмнік па адной купюры ўказаных наміналаў (10 000, 20 000, 50 000, 100 000, 200 000).\nПасля ўнясення неабходнай сумы націсніце «Далее».\nПРАГЛЯД ІНФАРМАЦЫІ АБ АСТАТКУ СРОДКАЎ\n1.Устаўце картку ў картапрыёмнік інфакіёска.\n2.Набярыце ПІН-код карткі і націсніце «Подтвердить».\n3.Выберыце аперацыю «Остаток на счете».\n4.Для прагляду астатку сродкаў на рахунку на экране інфакіёска выберыце «Вывести на экран», для атрымання інфармацыі на папяровым носьбіце - націсніце «Выдать чек».\n5.Для завяршэння работы з інфакіёскам націсніце «Закончить работу».\n6.Не забудзьце забраць картку.\nДРУКАВАННЕ АПОШНЯГА ЧЭКА\n2. Набярыце ПІН-код карткі і націсніце «Подтвердить».\n3.Выберыце аперацыю «Печать последнего чека».\n4.Прыстасаванне надрукуе чэк апошняй аперацыі, праведзенай у гэтым інфакіёску з выкарыстаннем гэтай карткі.\n5.Не забудзьце забраць картку.\nВЫДАЛЕННЕ ЗАХАВАНЫХ ДАНЫХ\n2.Набярыце на лічбавай клавіятуры ПІН-код карткі і націсніце «Подтвердить».\n3. Выберыце аперацыю «Платежи».\n4.Выберыце аперацыю «Удаление сохраненных данных» (кнопка знаходзіцца ўнізе экрана).\n5.З прапанаванага спісу захаваных даных выберыце даныя, якія неабходна выдаліць, і націсніце «Далее».\n6.Праверце выбраныя даныя і націсніце «Далее». Выбраныя даныя будуць выдалены.\n7.Для завяршэння работы націсніце «Закончить работу».\n8.Не забудзьце забраць картку.\n! Паслуга платная. Узнагароджанне складае 1 000 рублёў (0,2 долары ЗША, 0,15 еўра).\n!У выпісцы ўказваецца 10 апошніх аперацый, здзейсненых з выкарыстаннем карткі або яе рэквізітаў, але не больш чым за 7 апошніх дзён.\n1. Устаўце картку ў картапрыёмнік інфакіёска.\n3.Выберыце «Сервисные операции».\n4. Выберыце «МИНИВЫПИСКА».\n5.Пацвердзіце згоду на спагнанне платы, націснуўшы «Да» або «Нет».\n5.Для прагляду выпіскі на экране інфакіёска выберыце «На экран», для атрымання выпіскі на папяровым носьбіце – націсніце «На чек».\n6.Для завяршэння работы націсніце «Закончить работу».\n7.Не забудзьце забраць картку.\nПАКУПКА БІЛЕТАЎ НА ПРЫГАРАДНЫЯ І МІЖГАРОДНІЯ\n3.Выберыце аперацыю «Платежи».\n4.Выберыце аперацыю «Проездные билеты» і націсніце «Далее».\n5.Выберыце аперацыю «Билеты на автобус» і націсніце «Далее».\n6.Выберыце аперацыю «Покупка билетов на автобус» і націсніце «Далее».\n7.Скарыстайцеся адным з двух спосабаў выбару станцыі адпраўлення: па рэгіёну або па назве станцыі.\nВыбар станцыі адпраўлення па рэгіёну:\n- Выберыце «По региону» і націсніце «Далее».\n- Выберыце неабходную вобласць і націсніце «Далее».\n- Выберыце раён і націсніце «Далее».\n- Выберыце станцыю прыбыцця і націсніце «Далее».\nВыбар станцыі прыбыцця па назве:\n- Выберыце «Поиск станции отправления» і націсніце «Далее».\n- Выберыце станцыю адпраўлення і націсніце «Далее».\n8.Скарыстайцеся адным з двух спосабаў выбару станцыі прыбыцця: па рэгіёну або па назве станцыі.\n9.Выберыце дату ад’езда і націсніце «Далее».\n10.Выберыце рэйс і націсніце «Далее».\n11.Праглядзіце даныя пра аўтобус: пункт адпраўлення, канцавы пункт, найменне рэйса, час адпраўлення і прыбыцця, колькасць вольных месцаў седзячы і стоячы, цана білета, тып аўтобуса і націсніце «Подтвердить».\n12.Увядзіце колькасць поўных білетаў і націсніце «Далее».\n13.Увядзіце колькасць ільготных білетаў і націсніце «Далее».\n14.Праверце правільнасць інфармацыі на экране інфакіёска і выберыце «Оплатить».\n15.Набярыце на лічбавай клавіятуры ПІН-код карткі і націсніце «Подтвердить».\n16.Пацвердзіце атрыманне білета, націснуўшы «Да» або «Нет».\n! Пры націску клавішы «Нет» пакупка білета будзе адменена, а аплачаная сума вернута на рахунак.\n14.Для завяршэння работы націсніце «Закончить работу».\n15.Забярыце чэк і картку.\n! У цяперашні час Вы можаце здзейсніць дабрачынны плацеж на карысць:\nМДГА «ЮніХелп», які рэалізуе праект па збору сродкаў на лячэнне дзяцей з сур’ёзнымі захворваннямі;\nГА «Рэспубліканская асацыяцыя інвалідаў-калясачнікаў».\nУстаўце картку ў картапрыёмнік інфакіёска.\nНабярыце на лічбавай клавіятуры ПІН-код карткі і націсніце «Подтвердить».\nВыберыце аперацыю «Платежи».\nВыберыце аперацыю «Благотворительность», затым «ЮниХелп: лечение тяжелобольных детей» або ОО «Республиканская ассоциация инвалидов-колясочников» і націсніце «Далее».\nАзнаёмцеся з інфармацыяй аб плацяжы і націсніце «Далее» (пры правядзенні плацяжу на карысць МДГА «ЮніХелп»).\nВыберыце аперацыю «Введите сумму» і націсніце «Далее»\nНабярыце суму дабрачыннага плацяжу і націсніце «Далее».\nДля дадання асобнай кнопкі хуткага доступу да дабрачыннага плацяжу захавайце інфармацыю па запыце інфакіёска, націснуўшы «Сохранить данные» або «Сохранить данные с подписью» для прысваення захаваным даным імя. У далейшым карыстайцеся функцыяй «Выбрать сохраненные данные», а пры неабходнасці выдаліць даныя - «Удалить сохраненные данные». Даныя могуць быць захаваныя некалькі разоў з рознымі фіксаванымі сумамі плацяжу.\nПраверце правільнасць інфармацыі на экране інфакіёска і націсніце «Оплатить».


«Ня толькі сілавікі». Камітэт па расьсьледаваньні катаваньняў у Беларусі падвёў вынікі за год\n23 жнівень 2021, 16:48\nЛюдзі стаяць каля сьцяны ў Савецкім РУУС Менску, ліпень 2020 году\nМіжнародны камітэт па расьсьледаваньні катаваньняў у Беларусі апублікаваў пятую справаздачу пра дзейнасьць беларускіх уладаў за апошні год. Паводле яе, да злачынстваў датычныя ня толькі сілавікі і «асоба, якая займае пост прэзыдэнта», а шэраг законаў памянялі, каб душыць іншадумства.\nГэты камітэт стварылі беларускія і замежныя праваабарончыя арганізацыі як адказ на катаваньні і жорсткае стаўленьне да мірных грамадзянаў пасьля прэзыдэнцкіх выбараў 2020 году.\n«Адно выключэньне для жанчын — тое, што яны не ляжаць пысай у асфальт». Кібэрпартызаны апублікавалі новую размову міліцыянтаў\nПрыводзім кароткія высновы і лічбы з гэтай справаздачы.\nМаштаб гвалту і парушэньняў правоў грамадзян у 2020 годзе ня мае аналягаў у гісторыі сучаснай Беларусі. Адзін і той жа ўзор злачынных паводзінаў паўтараецца афіцыйнымі ўладамі са старту выбарчай кампаніі і па сёньняшні дзень. Гэта пацьвярджае арганізаваны характар дзеяньняў.\nУ злачынных дзеяньнях афіцыйных уладаў прасочваецца выразная заканамернасьць: адвольна затрымаць ці выгнаць з краіны ўсіх дэмакратычных лідэраў; адвольна і гвалтоўна затрымліваць удзельнікаў мірных пратэстаў; мэтанакіравана ствараць у месцах несвабоды бесчалавечныя ўмовы для затрыманых з палітычных матываў; нягледзячы на тое, што шматлюдных акцый пратэсту ў 2021 годзе няма, штомесяц адміністрацыйны перасьлед з палітычных матываў зазнаюць сотні людзей.\nЗа тры дні, з 9 па 12 жніўня 2020 году, толькі паводле афіцыйных дадзеных затрымалі больш за 7000 мірных пратэстоўцаў. На кожным нядзельным маршы з 6 верасьня 2020 па 29 лістапада 2020 году ў Менску затрымлівалі ад 194 да 1291 чалавека. Агулам на акцыях пратэсту затрымалі больш за 35 тысяч пратэстоўцаў.\n«Я крычаў, задыхаючыся ў пакеце, а яны сьмяяліся». Палітвязень Латыпаў у апошнім слове расказаў пра катаваньні і спробу суіцыду\nПаводле інфармацыі Беларускай асацыяцыі журналістаў, за год у Беларусі журналістаў затрымлівалі каля 500 разоў, заблякавалі больш за 100 сайтаў. Дзесяць выданьняў спынілі выпуск. Дзясяткі журналістаў пад вартай па крымінальных справах.\nЗ 14 па 16 ліпеня 2021 году ў праваабаронцаў правялі больш за 100 вобшукаў. Пад варту па крымінальных артыкулах узялі шэраг праваабаронцаў.\nЗа апошні год прынамсі 19 адвакатаў, якія прадстаўлялі інтарэсы дэмакратычных лідэраў, пратэстоўцаў, журналістаў, ахвяраў катаваньняў, пазбавілі ліцэнзіі.\nРэпрэсіі закранулі шырокія слаі насельніцтва: журналісты, студэнты, выкладчыкі, мэдыкі, айцішнікі, адвакаты, сьвятары, рабочыя, нацыянальныя меншасьці (палякі).\nДачыненьне да злачынстваў супраць чалавечнасьці маюць ня толькі «асоба, якая займае пост прэзыдэнта» і сілавыя структуры, як МУС, КДБ, Сьледчы камітэт, Міністэрства юстыцыі, Міністэрства абароны, але і Міністэрства замежных спраў, Міністэрства інфармацыі, Міністэрства надзвычайных сытуацый, а таксама прадстаўнікі заканадаўчай і судовай уладаў.\nБеларусы патрабавалі разабрацца з катаваньнямі на Акрэсьціна. Што адказала пракуратура\nУ 2020-2021 прынялі шэраг законаў, каб душыць іншадумства. Так, беларуса могуць пазбавіць грамадзянства за шкоду дзяржаве, а пад шкодай, мяркуе Камітэт, можа хавацца шырокі спэктар дзеяньняў чалавека. Больш жорстка сталі караць за ўдзел у «несанкцыянаваных сходах»: штрафы вырасьлі да 200 базавых велічыняў, а тэрмін арышту — да 30 сутак. Сілавікі атрымалі права выкарыстоўваць зброю, каб падаўляць «масавыя беспарадкі», пры гэтым яны не нясуць адказнасьці за наступствы. Судзьдзі і іншыя чыноўнікі могуць зьмяніць сваю зьнешнасьць, месца працы дзеля сваёй бясьпекі. Забаранілі пісаць пра «масавае мерапрыемства» ў СМІ, пакуль няма на яго дазволу. Рабіць стрымы з такіх імпрэзаў нельга. Забаранілі зьбіраць грошы і ўсяляк дапамагаць людзям, якіх пакаралі за ўдзел у «несанкцыянаваных мерапрыемствах». Адвакатам нельга працаваць самастойна, толькі ў складзе юрыдычных кансультацый. Пад паняцьце «экстрэмізм» пачало падпадаць больш дзеяньняў: ад «распаўсюду хлусьлівай інфармацыі пра розныя сфэры жыцьця ў Беларусі» да «абразы дзяржаўнага службоўца» і «перашкоды працы ЦВК».\nТакім чынам, мэтанакіраваныя напады на дэмакратычных лідэраў, удзельнікаў пратэстаў, на кожнага іншадумца, — арганізаваныя, рэгулярныя і невыпадковыя.\nУ Беларусі на ўсіх дзяржаўных узроўнях ажыцьцяўляюць палітыку, якая павінна зьнішчыць любое іншадумства. Яна накіраваная на напад на грамадзянскае насельніцтва. Гэты напад — сьвядомы, а злачынцы рэжыму Лукашэнкі ведаюць, што ўдзельнічаюць у нападзе. Такую выснову камітэт робіць, у тым ліку, на падставе мэтадаў, якімі ўзьдзейнічаюць на насельніцтва, публічных падзяк Лукашэнкі іншым асобам за гэтыя напады.\nЗлачынствы супраць чалавечнасьці зьдзяйсьнялі ў выглядзе забойстваў, дэпартацыі або гвалтоўнага перамяшчэньня насельніцтва, зьняволеньня ў турму або іншага жорсткага пазбаўленьня фізычнай свабоды, у выглядзе катаваньняў, згвалтаваньня, перасьледаў, гвалтоўнага зьнікненьня людзей і іншых бесчалавечных актаў.


Сезон рачных і пешых прагулак адкрыўся ў Магілёўскім заасадзе | Могилевский областной исполнительный комитет\nСезон рачных і пешых прагулак адкрыўся ў Магілёўскім заасадзе\nСезон рачных і пешых прагулак адкрыўся ў Магілёўскім заасадзе. Цяпер, акрамя традыцыйнага знаёмства з ляснымі і экзатычнымі жывёламі, паездак на паравозіку, тут можна пакатацца на конным дыліжансе і катэры па Дняпры.\nПрагулку будуць суправаджаць цікавыя аповеды экскурсавода. У склад такой вандроўкі ўваходзіць і «лесвіца здароўя» — гэта частка пешай прагулкі ад пляцоўкі з выглядам на горад да прыстані. Яе ўжо назвалі «прафілактыкай жыцця» — за карысць для здароўя.\nПакуль гараджане асвойваюць новыя прапановы, у заасадзе строяць новыя планы. Сярод іх — стварэнне ўмоў для рачных прагулак для людзей з абмежаванымі магчымасцямі, у тым ліку фунікулёра для спуску на прыстань.


17 студзень 2009, 00:27\nБайцы спэцназу міліцыі ў цывільным затрымалі лідэра руху «Маладая Беларусь» Артура Фінькевіча разам з актывістам арганізацыі Сяргеям Кастыленкам.\nГэта адбылося празь некалькі хвілінаў пасьля завяршэньня акцыі, якую праводзілі актывісты “Маладой Беларусі” каля сталічнага ўнівэрсаму Серабранка ў гонар дня салідарнасьці.\n16:15 Актывіст руху “Маладая Беларусь” Сяргей Кастыленка знаходзіцца ў міліцыі Ленінскага раёну. Яго затрымалі разам з Артурам Фінькевічам на аўтобусным прыпынку пасьля заканчэньня вулічнай акцыі, прысьвечанай Дню салідарнасьці.\nАртура Фінькевіча адвезьлі ў міліцыю Першамайскага раёну, дзе дапытваюць у рамках крымінальнай справы наконт сьнежаньскіх падзеяў. А Сяргея Кастыленку завезьлі ў Ленінскі РУУС і пакуль трымаюць яго ў дзяжурнай частцы.\n21:20 Артура Фінькевіча адпусьцілі з пастарунку. Ён паведаміў, што супрацоўнікі міліцыі Першамайскага раёну Менску правяралі паказаньні Артура Фінькевіча на так званым “дэтэктары хлусьні”. Дзеяньні праводзіліся ў рамках крымінальнай справы, распачатай паводле інцыдэнту, які адбыўся ў сьнежні. Тады Артура схапілі невядомыя, кінулі ў машыну, там зьбівалі, а потым выкінулі ў полі.\nПаколькі Артур выказаў меркаваньне, што гэта маглі быць прадстаўнікі спэцслужбаў, ягоныя паказаньні вырашылі праверыць на дэтэктары, каб пераканацца ў іх праўдзівасьці.\nАртур Фінькевіч паведаміў “Свабодзе”, што сьледчыя казалі, што насамрэч плянавалі яго выклікаць на допыт у панядзелак.


«Мы шануем Шухевіча не за драматычныя выбары, а за нашу дзяржаўнасьць», — украінскі гісторык\n05 чэрвень 2017, 22:18\nНавіна пра наданьне адной з вуліц у Кіеве імя Шухевіча выклікала рэзананс у сацыяльных сетках Беларусі. Для ўкраінцаў Раман Шухевіч — паўстанец і змагар за дзяржаўнасьць Украіны.\nДля палякаў — адзін з ініцыятараў і выканаўцаў генацыду польскага народу на Валыні. Для габрэяў — адказны за Галакост у Львове і Віньніцы.\nДзевяць месяцаў падчас ІІ сусьветнай вайны Шухевіч і ягоны 201-ы батальён ахоўнай паліцыі правялі ў Беларусі. А хто Шухевіч для беларусаў?\nЦі заслугоўваюць супярэчлівыя гістарычныя пэрсоны ўшанаваньня на дзяржаўным узроўні, і дзе праходзіць чырвоная лінія, за якой гераізацыя немагчымая?\nПра гэта Дзьмітры Гурневіч размаўляе з доктарам гуманітарных навук са Львову, супрацоўніцай Цэнтру дасьледаваньняў вызвольнага руху Ўкраіны, і аўтаркай кнігі пра Рамана Шухевіча Алесяй Ісаюк.\nАлеся Ісаюк. Фота Юрыя Ольша\n— Ніхто, бадай, не аспрэчвае права Ўкраіны выбіраць сабе герояў. Але шмат хто зьвяртаў гэтымі днямі ўвагу на тое, што гераізацыя чалавека, які выклікае шмат пытаньняў і прэтэнзій, можа ўскладніць адносіны паміж народамі. Што вядома ўкраінскім гісторыкам пра беларускі пэрыяд Шухевіча?\nІсаюк: Сапраўды, з сакавіка 1942 году Раман Шухевіч знаходзіўся ў Беларусі, паміж Віцебскам і Лепелем. Задачай яго батальёну была ахова шляхоў зносінаў і змаганьне з савецкімі партызанамі. З успамінаў паплечнікаў Шухевіча, якім ён распавядаў пра свае асабістыя ўражаньні ад службы ў Беларусі, вынікае, што ён добра разумеў, што іх дасылаюць з канкрэтнай мэтай барацьбы супраць партызанаў і што гэта можа закрануць і мірнае насельніцтва. Але для яго гэта было недапушчальна з пункту гледжаньня вайсковага гонару. Шухевіч лічыў сябе вайскоўцам, а ня карнікам. На гэтай глебе ў яго неаднаразова былі канфлікты зь нямецкім камандаваньнем у Беларусі.\n— Адзін зь ягоных паплечнікаў Міраслаў Кальба пісаў у сваіх успамінах, што Шухевіч і яго байцы «стараліся пазьбягаць акцыяў супраць мірнага насельніцтва». Стараліся — гэта не азначае, што пазьбягалі. Ці вядома ўкраінскім гісторыкам пра канкрэтныя апэрацыі Шухевіча ў Беларусі.\nШухевічу і ягоным падначаленым абвясьцілі, што яны едуць у Беларусь, калі яны ўжо былі ў вагонах. Іх паставілі перад фактам.\nІсаюк: Калі мы хочам ведаць, што было і чаго не было — нам патрэбная максымальная колькасьць сьведчаньняў усіх зацікаўленых бакоў. Пакуль найбольш інфармацыі мы знаходзім ва ўспамінах былых «нахтыгаляўцаў». Калі я пісала кнігу пра Шухевіча, то шукала і ўспаміны пра яго ў Беларусі. Магчыма, не пашанцавала, або кепска шукала, але я нічога такога не знайшла. Вельмі каштоўнымі былі б дакумэнты зь нямецкага і савецкага бакоў. Найбольш матэрыялаў, аднак, мы маем ва ўспамінах паплечнікаў Шухевіча. Дзякуючы ім, мы ведаем, якія прымаліся рашэньні. Яны паказваюць матывацыю ўкраінскіх нацыяналістаў. Гэтыя людзі апынуліся ў Беларусі не з уласнай волі. Шухевічу і ягоным падначаленым абвясьцілі, што яны едуць у Беларусь, калі яны ўжо былі ў вагонах. Іх паставілі перад фактам.\n— Але яго ніхто не прымушаў ісьці ў «Нахтыгаль» або ў 201 батальён. Супраца з нацыстамі была ягоным выбарам.\nІсаюк: Зразумейце, што Шухевіч стаў саюзьнікам Нямеччыны не таму, што ён любіў Гітлера. Ягоным ворагам быў СССР. Калі б нехта іншы плянаваў напад на СССР, то чыста палітычны цынізм дыктаваў бы яму з такім бокам дамовіцца. Дарэчы, Шухевіч і яго людзі не прысягалі Гітлеру і Нямеччыне. Яны самі гэтага дамагліся. Яны не насілі нямецкіх адзнак, мелі ўласнага капэляна, што таксама было нестандартна.\n— Згаданы ўжо Кальба ў сваіх успамінах ня піша пра апэрацыі ў Беларусі, а беларускія населеныя пункты не называе, а толькі ўзгадвае паводле першых літараў. Ёсьць дасьледаваньне швэдзкага гісторыка Пэра Рудлінга, які супаставіў страты бакоў і прыйшоў да высновы, што яны могуць сьведчыць пра апэрацыі супраць мірнага насельніцтва. Як бы вы гэта пракамэнтавалі?\nІсаюк: У дадзеных Рудлінга ёсьць некалькі момантаў, якія прымушаюць сумнявацца ў іх сапраўднасьці. Статыстыка Рудлінга датычыць усіх батальёнаў. Гэта першае. Незразумела, дзе лічбы дапаможнай паліцыі, дзе ахоўнай, а дзе айнзацгрупы. А менавіта айнзацгрупы мелі заданьне зьнішчаць так званыя расава варожыя элемэнты, то бок габрэяў. Тое самае са стратамі. У Рудлінга незразумела, дзе паказаныя асобна страты 201-га батальёну. Там усё разам. Да гэтых лічбаў ёсьць вельмі шмат пытаньняў. У Рудлінга няма канкрэтных фактаў, маўляў, тады і там адбылася карная акцыя і ў ёй браў удзел Шухевіч і ягоныя людзі. Камандзірам батальёну, дарэчы быў Яўген Пабігушчы, Шухевіч быў намесьнікам.\n— У пасьляваеннай перапісцы згаданы вамі Пабігушчы пісаў, што Цэнтар Візэнталя займаецца «габрэйскім нахабствам, якое ня ведае межаў». Прыезд Шухевіча ў Беларусь супаў зь пікам вынішчэньня беларускіх габрэяў. І партызаны, супраць якіх вялася гаворка ва ўспамінах, невядома кім дакладна былі. Гэта маглі быць проста габрэі, або і беларускія сяляне. Ці праз 70 гадоў пасьля сьмерці Шухевіча можна сказаць, што ягоны рахунак адносна габрэяў і беларусаў чысты?\nІсаюк: Статыстыка, якую я бачыла, вельмі недакладная. Там няма дадзеных пра забітых Шухевічам габрэяў і беларусаў. Няма пра гэта ніякіх фактаў і ва ўспамінах ягоных байцоў. Калі ахоўныя батальёны і прыцягваліся да ліквідацыі, то толькі як ахоўнікі тэрыторыі, як ачапленьне, але ня больш за тое. Няма фактаў, што 201-ы батальён удзельнічаў у такіх апэрацыях. Шухевіча абвінавачваюць і ў львоўскім пагроме габрэяў. Адзін зь нямецкіх гісторыкаў аргумэнтавана давёў, што асноўная віна ляжыць на айнзацгрупах. І гэта датычыць ня толькі Львова. Тое самае было ў Бабіным яры. Такая самая сыстэма была і ў Беларусі.\nНяма дадзеных пра забітых Шухевічам габрэяў і беларусаў. Няма пра гэта ніякіх фактаў і ва ўспамінах ягоных байцоў.\nВось палякі вінавацяць Шухевіча ў генацыдзе на Валыні. Шухевіч узначаліў УПА праз паўгода пасьля піку валынскіх падзеяў. Па-другое, палякі не былі нявіннымі ахвярамі. У іх было добра арганізаванае падпольле, існавала Армія Краёва на Валыні. Увесну 1944 году на Холмшчыне ўвогуле адбываліся ледзь не франтавыя баі паміж палякамі і ўкраінцамі. Гэта быў не генацыд, а вайна падпольных арміяў. Шухевіч, дарэчы, забараняў карныя апэрацыі супраць жанчын і дзяцей. Польска-ўкраінскі канфлікт значна глыбейшы. Я вырасла ў Заходняй Украіне і чула расповеды сваіх землякоў пра даваенныя падзеі паміж палякамі і ўкраінцамі. Я ўвогуле дзіўлюся, што ўсё гэта выбухнула толькі ў 1943 годзе.\n— А чаму тады, на ваш погляд, ёсьць такая маргіналізацыя беларускага аспэкту дзейнасьці Шухевіча? Дзевяць месяцаў — гэта вялікі кавалак часу.\nІсаюк: Гісторыкі яшчэ не займаліся сур’ёзна гэтай тэмай. Ёсьць мала інфармацыі на гэты конт. Відаць, іншыя моманты жыцьця Шухевіча былі больш цікавымі. Той самы «Нахтыгаль», пэрыяд камандаваньня Шухевічам Украінскай паўстанцкай арміяй, дэмакратычная рэвалюцыя ў АУН-УПА, у якой Шухевіч браў актыўны ўдзел.\n— Вы агучылі шмат пытаньняў наконт дзейнасьці Шухевіча ў Беларусі. Калі так шмат пытаньняў пра беларускі пэрыяд, калі ёсьць шмат прэтэнзіяў з польскага і габрэйскага бакоў, ці цяпер адпаведны час, каб у гонар такой асобы называць вуліцу ў сталіцы? Пытаюся не таму, што беларусы хочуць вучыць украінцаў, каго ім ушаноўваць. Гэта толькі ваша права. Але беларусы часта глядзяць на Ўкраіну як на ўзор у пэўных справах. Ці ня ёсьць гэта пераборам, калі чалавек ня быў «белы і пухнаты»?\nІсаюк: У Эўропе і сьвеце гэта нармальна, калі нехта герой для адных, а злачынца для іншых.\n— Адна справа змагацца супраць арміі, а іншая — зь мірным насельніцтвам.\nІсаюк: Менавіта. Ідэальных людзей няма. У жыцьці людзей ёсьць розныя неадназначныя сытуацыі, і цяжкія выбары. Таму важна паказаць, што шанаваць такога чалавека трэба не за цяжкія выбары. Шухевіча ўшаноўваць за тое, што ён узначальваў найбуйнейшую падольную армію, якая змагалася і супраць нацызму, і супраць бальшавізму. Ён мог зьехаць у эміграцыю, але застаўся і загінуў. Падпольле і армія ня ведаюць дэмакратыі па сваёй сутнасьці. Шухевіч і ягоныя людзі былі дэмакратамі, наколькі гэта дазвалася сытуацыя. Дарэчы, паплечнікамі Шухевіча былі габрэі, і да вайны ён працаваў з габрэямі.\n— Але чаму тады гэтая лёгіка ня дзейнічае з генэралам Ватуціным, які кіраваў вызваленьнем Кіева ад немцаў? Раней праспэкт Шухевіча называўся ў ягоны гонар. Ці ня маюць рацыю тыя ўкраінцы, якія кажуць, што яны ўшаноўваюць яго не за тое, што ён інструмэнтальна ставіўся да ўкраінцаў, а за тое, што вызваліў Кіеў ад нацыстаў. Так, пасьля гэтага быў сталінізм, але ўсё ж вайна скончылася, і гора стала менш.\nІсаюк: З аднаго боку так. Але такая лёгіка закладае супрацьстаяньне, што вось нацысты — абсалютнае зло, а бальшавікі — дапушчальнае.\n— Не, бальшавікі — такое самае зло, але давайце, маўляў, ушаноўваць яго за пазытыў. Гэта такая самая лёгіка, якую вы зараз прапанавалі.\nУкраінская і беларуская трагедыя падчас вайны ў тым, што гэта былі два безьдзяржаўныя народы.\nІсаюк: Магчыма, але цана гэтага добрага была вельмі вялікая. Ватуцін, вызваляючы Кіеў, зьнішчыў дзясяткі тысячаў так званай чорнай пяхоты. Гэта былі звычайныя цывільныя, маладыя хлопцы з кіеўшчыны, якіх кідалі на кулямёты бяз зброі, бяз уменьня біцца, нават не пераапранутымі. Пры тым, што былі іншыя тактычныя магчымасьці вызваліць Кіеў. Але гэта было зроблена сьвядома. Я ня бачу клопату Ватуціна пра мірнае насельніцтва. Калі Кіеў вызвалілі, то вярнулася НКВД, рэпрэсіі, дэпартацыі. Украінская і беларуская трагедыя падчас вайны ў тым, што гэта былі два безьдзяржаўныя народы. Яны былі вымушаныя лявіраваць паміж нацысцкім і бальшавіцкім таталітарызмам. Хацелі або не, але яны былі вымушаныя выбіраць паміж чумою і халераю, у вельмі траўматычных умовах. Нам сёньня лёгка даваць ацэнкі, хто быў добры, а хто кепскі. Але трэба найперш кіравацца інтарэсам дзяржаўнасьці. І я ня маю на ўвазе этнас. Я кажу пра палітычны арганізм, краіну з рознымі этнасамі.\n— Спадарыня Алеся, імёны вуліц і плошчаў, гэта, у пэўным сэнсе, гістарычныя лекцыя. Дзе тая мяжа, пасьля якой чалавека сапраўды нельга гераізаваць?\nІсаюк: Я не хачу быць маралізатарам. Але для мяне любыя апраўданьні канчаюцца пасьля таго, калі чалавек добраахвотна і асабіста ўдзельнічае ў забойстве людзей, слабейшых за сябе. Пра Шухевіча такога сказаць нельга. Шухевіч выбіраў з таго, што было. Калі б ён мог дамовіцца з заходнімі хаўрусьнікамі, то ён бы дамовіўся. Прынамсі мы маглі б сказаць, што ў яго быў выбар. Але сэнс у тым, што ў яго не было выбару.


Дзяніс Івашын: «Гібрыдная вайна» Расеі з Беларуссю ўжо ідзе - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 5 снежня 2020, Субота, 8:34\nДзяніс Івашын: «Гібрыдная вайна» Расеі з Беларуссю ўжо ідзе\nРФ прапануе фінансавую падтрымку рэжыму Лукашэнкі выключна за інтэграцыйныя інтэнцыі.\nЖурналіст, рэдактар беларускай службы «ИнформНапалм» Дзяніс Івашын падчас выступу на сойме Руху Салідарнасці «Разам» заявіў, што «гібрыдная вайна» Расеі з Беларуссю мае некалькі прычын, паведамляе «Радыё Рацыя».\n- Расейская Федэрацыя, напрыклад, прапануе фінансавую падтрымку рэжыму Лукашэнкі выключна за інтэграцыйныя інтэнцыі, гэта значыць, калі ён пагодзіцца на інкарпарацыю ў «саюзную дзяржаву», і толькі тады ён атрымае фінансаванне сваёй абсалютна нежыццяздольнай эканамічнай мадэлі.\nЖурналіст падкрэслівае, што вакол Беларусі расейцы таксама збіраюць вайсковыя часткі.\n- Перш за ўсё, гэта датычыцца створанай Расейскай Федэрацыяй ударна-наступальнай лініі, якая пачынаецца ад Новачаркаска Растоўскай вобласці і цягнецца аж да Ельні Смаленскай вобласці. Што да Беларусі, то нас вядома цікавіць частка, якая мяжуе з тэрыторыяй Бранскай і Смаленскай абласцей, новаствораная 144-я мотастралковая дывізія. Яна ўжо цалкам укамплектаваная. Там ужо стаяць напагатове падраздзяленні, прычым, досыць шматлікім падраздзяленням нададзенае найменне «ўдарныя».\nЖурналіст падкрэслівае, што першыя выпрабаванні «гібрыднай вайны» Расеі адбыліся падчас вайны ў Чачэніі і ў іншых такіх канфліктах, і «гібрыдная вайна» ідзе з Беларуссю ўжо некалькі месяцаў.\n28.11 Медыкі: У Лукашэнкі панічны страх 140,342\n3.12 «Ъ»: Пуцін прапанаваў Лукашэнку сысці і не марудзіць з гэтым 97,710\n28.11 А ці быў «хлопчык»? 96,219\n3.12 У атачэнні Лукашэнкі пачаўся ўнутраны канфлікт 89,065\n1.12 Эйсмант заразіліся COVID-19 пасля прышчэпкі расейскай вакцынай 86,704\n4.12 «Я думала, што памру» 85,026


Галоўная ➠ Як пабудаваць ➠ Арыгінальныя дома з незвычайных матэрыялаў\nВылучаюць асноўныя віды падмурка.\nІстужачны падмурак – у асноўным яго пракладваюць пад усімі сценамі ўзводзіцца будынка. Для гэтага папярэдне рыюцца траншэі, дно якіх ўтрамбоўваецца і прысыпаць пяском. У гэтыя траншэй у далейшым і будзе залівацца падмурак. Варта заўважыць, што глыбіня траншэяй не павінна перавышаць глыбіню прамярзання. Для большай устойлівасці і ў пазбяганне выцяснення падмурка ў зімовы перыяд, яго варта рабіць злёгку трапецападобнай формы. Для яго ўмацавання, на ўсім яго працягу варта выкарыстоўваць металічную арматуру. Магчыма даданне бітай цэглы і друзу. Такі падмурак выдатна падыходзіць для ўзвядзення над ім памяшканняў не больш двух паверхаў.\nНа нататку! Існуе памылковае меркаванне, што чым глыбей заліць істужачны падмурак, тым ён будзе больш надзейны. На самай справе пры праходжанні глыбіні прамярзання, і паглыбленне ніжэй яе, у далейшым пасля залівання – магчыма коробление канструкцыі.\nСтолбчатый і палевы падмуркі. У прынцыпе па сваім прызначэнні і спосабе распределяемой на іх нагрузкі яны вельмі блізкія. Але палевы падмурак можа адрознівацца больш хуткім ўзвядзенне і падвышанай трываласцю. Часцяком для яго прымяняюцца спецыяльныя палі, якія або ўкручваецца або забіваюцца ў зямлю, а затым уцяпляюцца з дапамогай залівання іх бетонам. Столбчатый ж падмурак, заліваецца ў загадзя прыгатаваныя адтуліны, і ўмацоўваецца з дапамогай арматуры. Такія тыпы падмуркаў добра падыходзяць пры ўзвядзенні будынкаў на мяккіх і сыпкіх грунтах. На іх асабліва рэкамендуецца палевы тып.\nМаналітны (плітны) падмурак. Для яго прылады рыецца катлаван пад ўсёй паверхняй будынкі. Ўзровень заглыблення залежыць ад тыпу грунта, на якім адбываецца ўзвядзенне. Але ў любым выпадкі абавязковым з'яўляецца прылада падушкі пад ім. Яна заключаецца ў наступным – падрыхтаваная мясцовасць старанна выраўноўваецца і ўтрамбоўваецца, затым насыпается падушка вышынёй дзесяць – пятнаццаць сантыметраў якая складаецца з сыпкіх матэрыялаў, якая таксама ўтрамбоўваецца. Затым можна вырабляць заліванне падмурка. Важна ўлічыць, што па ўсім перыметры ён ўмацоўваецца арматурай, якая чаргуецца пры заліванні. Пры такім тыпе важна адразу акрэсліць і закласці ўсе камунікацыі і сцёкі, каб потым не было лішняй працы. Такі падмурак добра падыходзіць для прылады дамоў з павышанай нагрузкай.\nАле! Пры прыладзе на такім падмурку дома вялікага памеру або многоэтажности, варта папярэдне зрабіць па перыметры і па цэнтру – заліванне столбчатые падставы.\nТут былі задзейнічаны матэрыялы з рэсурсу:\thttp://www.vedomosti.ru/


Купанне з сэнсам: дзяўчынкам — жыта, хлопцам — дзівасіл | zviazda.by\nХатняя старонка » Газета » Купанне з сэнсам: дзяўчынкам — жыта, хлопцам — дзівасіл\nКупанне з сэнсам: дзяўчынкам — жыта, хлопцам — дзівасіл\nВа «ўжыўленні» немаўляці ў свет яго сям'і, роду ўсё тое, што адбывалася з дзіцем у першы раз, мадэлявала розныя аспекты яго будучага жыцця. Важным складнікам гэтых абрадаў было купанне.\nКаб зразумець яго сімвалічнае значэнне, узгадаем традыцыйныя абрады, у якіх абмыванне мела рытуальны сэнс. Сярод іх, напрыклад, абавязковае абмыванне памерлых, а таксама абрад ачышчэння вадой, які праходзілі жаніх і нявеста напярэдадні вяселля. У кожным з іх закладзена адна і тая ж ідэя: «сціранне», або «змыванне» ранейшай інфармацыі і яе перанастройка ў сувязі з атрыманнем новага сацыяльнага статусу.\nЗ моманту нараджэння да першых 40 дзён жыцця дзіця праходзіла тры падобныя этапы.\n1 Першае купанне павінна «змыць» сляды нядаўняга жыцця дзіцяці ва ўлонні маці. Наступным, даволі адказным абрадам было рытуальнае купанне, якое праходзіла на 9-ы дзень пасля нараджэння і задавала найважнейшыя аспекты будучага жыцця. Пазней атрымаў распаўсюджанне абрад хрышчэння немаўляці з поўным або частковым акунаннем у святую купель, галоўным сэнсам якога быў пачатак шляху спазнання і набліжэння да Бога.\n2 Пры купанні дзяўчынкі ў ваду клалі 9 або 40 зярнятак жыта, каб яна вырасла здаровай і змагла нарадзіць дзіця, працягнуць свой род; сярэбраную або медную манету — прычым самую дробную, каб тым самым «звесці» да мінімуму працягласць і хваравітасць яе месячных; дадавалі некалькі кропель малака, каб твар дзяўчынкі быў белы і чысты; некалькі вугольчыкаў з печы, каб не паддавалася сурокам; выкарыстоўвалі таксама гаючыя зёлкі, сабраныя на Купалле (рамонкі, чабор, падтыннік).\n3 Пад ночвы клалі грабеньчык, верацяно, іголку, лён, каб дзяўчынка стала добрай гаспадыняй.\n4 Пры першым рытуальным купанні хлопчыка здзяйснялі прыкладна такія ж дзеянні, а ў ночвы клалі збожжа (з той жа мэтай працягу роду); маглі дадаць трохі мёду, каранёў дзівасілу, сярэбраную манету, каб хлопчык быў здаровым, прыгожым і багатым.\n5 Таксама пры купанні хлопчыка ў ваду апускалі заручальны пярсцёнак бацькі. Мужчынскія заняткі збольшага праходзілі па-за прасторай хаты (земляробства, паляванне, рыбалка), таму вакол мужчыны ўжо ў пачатку жыццёвага шляху ўзводзілі магічнае кола, каб тое ахоўвала яго на працягу ўсяго жыцця.\n6 Пад ночвы клалі сякеру, малаток, цвік і да т.п., каб закласці навыкі, неабходныя добраму гаспадару.\n7 У больш позні час у некаторых рэгіёнах Беларусі пад ночвы клалі кнігу (часцей за ўсё Біблію), каб дзіця было разумным і стала адукаваным чалавекам. Меркавалася, што ў таго, хто навучыцца пісаць і лічыць, жыццё будзе лягчэйшым і багацейшым.\n1207 Лукашэнка: Пры канцы майго прэзідэнцкага жыцця я гарантую, што будзе толькі так, як вырашыць народ\n748 Лукашэнка прызначыў новых памочнікаў Прэзідэнта Беларусі па Брэсцкай, Гродзенскай абласцях і Мінску\n699 Прывіды беларускіх муроў. Балі ў разбураным замку\n549 Вены пад ударам. Чым небяспечны варыкоз, i што будзе, калi хваробу запусцiць\n494 «Мінскі рубеж» на «Чыжоўка-арэне»\n466 «Лiстапад-2020»: любоў да кiно яднае насуперак абставiнам


Усіх мужчын «Беларусбанка», тых, хто працуе сёння, і тых, хто знаходзіцца на заслужаным адпачынку, з Днём абаронцаў Айчыны і Узброеных Сіл віншуе Савет ветэранаў банка.\nГэта свята – даніна глыбокай павагі і ўдзячнасці ўсім пакаленням моцных, мужных, адданых Радзіме людзей, якія стаяць на варце міру, свабоды, справядлівасці.\nЗаўсёды заставайцеся надзейнай апорай для сваёй краіны і сям’і, беражыце родных і блізкіх, іх любоў!\nМоцнага здароўя, шчасця і дабрабыту. Міру і дабра нашаму агульнаму дому – цудоўнай Беларусі.\nСёння музычнае віншаванне прагучыць для вас па першай праграме Рэспубліканскага радыё – правадная сетка або FM 106,2 з 14 00 да 15 00.\nСтаршыня Рэспубліканскага Савета Беларускай грамадскай арганізацыі ветэранаў ААТ "ААБ Беларусбанк"


★Линн★[Бясплатна] даведацца значэнне імя на сайце Імёны Свету. Даведацца значэнне імя Линн. Значэнне імя Линн. Линн значэнне імя. Паходжанне імя Линн. Таямніца імя Линн. Тлумачэнне імя Линн. - Імёны Свету.\nГалоўная » Алфавіт імёнаў » Імя Линн\nУ імя Линн існуе некалькі варыянтаў:\nЛинн - у рускай мове, жаночае імя.\nЛинн - у рускай мове, мужчынскае поўнае імя.\nЛинн - у рускай мове, жаночае поўнае імя.\nЛинн, у рускай мове, жаночае імя.\nКраткое значение имени Линн.\nЗначэння жаночага імя Линн пакуль няма.\nПолные формы имени Линн:\nИнтерпретация значения букв имени Линн.\nЛітара Л ў імя Линн: тонкае ўспрыманне прыгажосці, артыстычныя (мастацкія) таленты, імкненне падзяліцца ведамі і адчуваннямі з партнёрам. Папярэджанне свайму ўладальніку не марнаваць жыццё марна, знайсці сваё сапраўднае прызначэнне.\nЛітара Н ў імя Линн: знак пратэсту, унутраная сіла не прымаць усе запар, без разбору, востры крытычны розум, цікавасць да здароўя. Руплівы працаўнік, але не пераносіць "мартышчынай працы".\nЛинн, у рускай мове, мужчынскае поўнае імя.\nЗначэння мужчынскага імя Линн пакуль няма.\nКраткие формы имени Линн:\nЛинн, у рускай мове, жаночае поўнае імя.